3-блок.

1. Бостандық АІІ кезекшілік бөлімшесіне 15-нен 16-на қараған түні № 63 мектептің компьютерлік сыныбының есігін сындырып, құны 500$ АҚШ доллары тұратын компьютер ұрланғаны жайлы ақпарат келіп түсті. Ұрлық қарауыл Баймұратовтың өз орнын қараусыз қалдыру нәтижесінде болғандықтан, соңғысы жоғалған заттың толық құнын өтеді. Мектеп директоры зиян өтелгенін есепке ала отырып, Бостандық АІІ бөлімше қызметкерлеріне қылмыстық істі бастамауын өтінді. Анықтаушы Камалова қылмыстық істі тоқтату туралы Бостандық АІІ кезекшілік бөлімшесінің бастығымен мақұлданған қаулы шығарды. Бас тартудың ниеті келтірілген зиянды толық өтеу болып аталды.

 *Анықтау органының іс-әрекеті заңды ма?*

2. Сарапшы Ботолин көрме залында құнды заттың ұрлануы оқиғасы болған жердің зерттелуінде қатысты. Ол суретке түсірді, іздерді алды, қылмыскердің онда кіруінің мүмкін әдістерін тергеушіге айтты. Бұл іс бойынша сотқа дейінгі тергеу басталды және бөгде кілтпен құлыпты ашқан жоқ па, соны анықтау үшін криминалистік сараптама құрылды. Кримиалистік сараптама органының бастығы тергеушінің қаулысын ала отырып, Ботолинге сараптама жүргізуді тапсырды.

 *Сарапшы Ботолиннің қорытындысын ала отырып, тергеуші не істеуі керек еді?*

3. Тергеуші Аюповты ауыр құқық бұзушылық жасады деген айыппен қылмыстық іс жүргізе отырып, жәбірленуші Посоховқа 3 рет жауап алуға шақыру қағазын жіберді. Алайда Посохов шақыруға келмеді. Тергеуші жәбірленуші себепсіз келмеген және айыпталушының туыстарымен спирттік ішімдіктер ішкенін және оның жалған айғақ беруге ниеті бар екенін анықтай отырып, алып келу туралы қаулы шығарды.

 *1. Тергеушінің іс-әрекетін бағалаңыз.*

 *2. Жәбірленушінің процессуалдық жағдайы қандай?*

4. Сотталушының қорғаушысы сот анықтауында болған жағдайды білетін куәлар Бөкенов және Латиповтарды сотқа шақырып жауап алу үшін өтініш білдірді. Жәбірленуші Бөкенов және Латипов өздерінің досы болғандықтан куә бола алмайды деп есептеді. Прокурор өзінің қорытындысында қорғаушының өтініші қанағаттандыруға жатады деп көрсетті. Судя сот анықтауында қатысушылар мен прокурордың ойын тыңдап, қорғаушының өтінішін қанағаттандырды.

 *1. Соттың шешімі заңды ма?*

 *2. Куәлар ретінде сотқа жіберілмейтін тұлғаларды атап беріңіз.*

5. Алматы қ. кондитерлік зауытының төртінші қабатында, жалпы құны 25 мың теңгені құрайтын үлкен кондитерлік өнімдер (ирис, шоколад, мармелад, үнді жаңғақтары және т.б) бар коробканы терезе арқылы лақтырмақ болған, ирис-мармелад цехының слесарі Қазиев ұсталды. Директордың бұйрығымен, фабриканың заң кеңесшісі Досқараева, осы жағдайдан кейін он күн ішінде Қазиевтен, сонымен қоса оны ұстап алған цех басшысы Амановадан және бригадир Зотовтан түсініктеме алып, орын алған құқық бұзушылық туралы хаттама жасап, ұрланған заттың жалпы құны туралы анықтаманы қосып, құжаттарды Медеу ауданының ІІБ- не сотқа дейінгі тергеуді бастау үшін жіберді.

*1. Қылмыстық процесуалдық іс әрекетті кім жасауға құқылы?*

*2. Завод директоры мен заң кеңесшісінің әрекеттері заңды ма?*

6. Бостандық ауданының АПБ кезекші бөліміне сағ.19.00 Сатаеваның пәтерінде ұрлық болғандығы туралы хабарлама келіп түсті. Оқиға болған жерге шұғыл түрде жедел іздестіру тобы келді. Тергеуші оқиға болған жерді тексеріп, қылмыстық іс қозғады.

Дегенмен, оның қарамағында бірнеше қылмыстық істер бар болатын, ал олардың кейбіреулерінің тергелу уақыты таяп қалған еді, сондықтан осы қылмыстық іс бастағаннан кейін екі аптадан соң ғана тергеуге алды. Қылмыскердің ұсталмағанына қарамастан, тергеуші тергеу уақытының аяқталуына байланысты қылмыстық істі тоқтатты.

*Қылмыстық процестің мақсаттарын атаңдар және тергеушінің әрекеттері соған сәйкес пе?*

7. Нүкіс-Алматы пассажирлік поезды Арыс станциясынан жөнелтілгеніне жарты сағат болғанда вагонның тамбурынан жүрек тұсынан пышақталған Польша Республикасының азаматы Козовскийдің мәйіті табылды. Көрші вагондағы дәрігер, өлім шамамен 5 сағат бұрын, поезд Өзбекстан шекарасында болған кезде, орын алғанын анықтады.

*1. Қылмыстық істі кім қозғау керек?*

*2. Процессуалдық іс әрекеттерді өндірсінде қандай қылмыстық процесуалдық заңдарды басшылыққа алу қажет?*

8. Тергеуші Моховаға келтірілген ауыр дене жарақатына байланысты 25 тамыз күні қылмыстық істі өз өндірісіне қабылдау туралы қаулы шығарды, 12 қазан күні осыған байланысты алдын ала тергеу жұмыстарын аяқтады, 14 қазан күні істің құжаттарымен айыпталушы Беляевты және қорғаушысын таныстырды, 17 қазан күні істің айыптау қорытындысын шығару үшін аудандық прокурорға тапсырды. Прокурор 20 қазан күні айыптау қорытындысын бекітіп, сол күні істі сотқа жіберді. 24 қазан күні сот басты сот талқылауын тағайындау туралы қаулы шығарды. 29 қазан күні сот қылмыстық істі сот отырысында қарауды бастады, ал 2 қараша күні аяқтады. 5 қараша күні сот үкім шығарды. 9 қараша күні жәбірленушіден айыпталушыға қатысты жазаның жеңілдігіне байланысты арыз келіп түсті. 21 қараша күні облыстық сот істі аппеляциялық шағым бойынша қарастырып, үкімді өзгеріссіз қалдырды.

*1. Аталмыш істің өткен, қылмыстық процестің сатыларын атаңыз?*

*2. Қылмыстық процесстің сатыларының бір-бірінен айырмашылығын көрсетіңіз?*

9. Тергеуші, істі қарау барысында, жәбірленушіні және куәларды тергеді, сот медициналық сараптама тағайындады, оны сарапшы Шорохов жүзеге асырды. Сосын тергеуші Гладковқа қатысты бұлтартпау шарасын тағайындап, оны айыпталушы ретінде тергеді.

*1. Аталмыш іс қылмыстық процесуалдық қатынастағы қай қатысушылардың арасында орын алып отыр?*

*2. Қылмыстық процесуалдық қатынастарына түсініктеме беріңіз.*

10. Сыған топтары жеке республикалардың қалаларымен жүріп өтті де ұрлық жасады. Осы топтың 2 адамы кезекті пәтерді тонауға оқталу кезінде қылмыс үстінде ұсталды да Алмалы АІІБ-не жеткізілді. Тергеу кезінде сезіктілер топтың өзге қатысушылары туралы және осы топтың 2001-2002 жылдар бойы Новосібір, Ташкент, Бішкекте көптеген ұрлықтар жасағанын айтты. Тергеу Алмалы АІІБ-нің тергеушісі полиция капитаны Абеновке және полиция аға лейтенанты Сабыровке полиция капитаны Қалиевтің басшылығымен тапсырылды. Ташкент және Бішкектегі пәтерді тонау кезінде тергеуді жүргізу үшін сол орында қажетті тергеу әрекеттерін жүргізген тергеуші Сабыров командировкаға жіберілді.

*1. Сабыров Ташкент пен Бішкектегі тергеу әрекеттерін жүргізе отырып, қандай қылмыстық іс жүргізу заңын басшылыққа алуы тиіс еді?*

*2. Сабыров осы тергеу әрекеттерін Новосібірде жасай алады ма?*

11. «Одесса» теплоходы Волгоград-Астрахань-Ақтау маршрутында круиз жасады. Жүзу кезінде Түркия азаматы мас күйінде бір жолаушыны денесіне ауыр жарақат келтіре отырып, ұрып соқты. Кеме капитаны қылмыстық іс қозғап, анықтау әрекеттерін жүргізді. Ақтау портына келген соң капитан Түркия азаматын қылмыстық істің материалдарымен полицияға берді. Құқықбұзушы өзінің шетел азаматы екендігіне сілтеме жасай отырып, өзін босатуды талап етті.

*Істі одан әрі тергеу үшін кеме капитаны мен алдын ала тергеу органдарына анықтауды жүргізу үшін қандай қылмыстық іс жүргізу заңын басшылыққа алуы керек?*

12. Азамат Ағаев Мәскеу қаласында Воронованың пәтеріндегі жеке мүліктерді ұрлау кезінде ұсталды. Алдын ала тергеу жүргізу кезінде Ағаевтың Мәскеуде 3 рет және Қазақстан территориясында 2 рет ұрлық әрекеттерін жасағаны әшкереленді. Іс бойынша қажетті іс жүргізу әрекеттері Қазақстан Республикасының аумағында да жүргізілді.

 *Алдын ала тергеу және анықтау органдары осы іске байланысты тергеу әрекеттерін жүргізу кезінде қай мемлекеттің қылмыстық іс жүргізу заңдарын басшылыққа алады?*

13. Алматы қаласындағы «Империал» ресторанында Болгария азаматы мас болу жағдайында ұрыс шығарды және өзінің жолдасына дене жарақатын келтіре отырып, ауруханаға жатуына душар етті. Полиция қызметкерлері оны Медеу АІІБ-не алып барды. Өзінің шетел азаматы екендігіне сілтеме жасай отырып, ол өзін дереу босатуды талап етті.

 *Бұл жағдайда полиция қызметкерлері не істеу керек және қай заңды басшылыққа алуы қажет?*

14. Жолаушылар теплоходы өзінің кезекті Волгаградтан Ақтауға рейсін жасады. Кеме Ақтаудан солтүстікке қарай 15 км ашық теңізде болғанда жолаушы Носов мас күйінде кают-компанияда төбелес шығарды: матросты ұрды, кеме тобын негізсіз балағаттады. Носов өзінің каютасында байланып, қамалды.

*Аталған қылмыс бойынша кім және қай республиканың заңымен тергеу және сот шешімі жүргізілуі керек?*

15. Медеу аудандық сотында кәмелетке толмаған Капашев пен Бакеновты қауіпті бұзақылық бойынша айыптау ісі қаралды. 15 жасар Капашевтың қорғаушысы 16 жасқа толмаған тұлғалардың қылмыстары туралы заңға сүйене отырып істі жабық сот отырысында қарау туралы өтініш жасады. Өтінішті қанағаттандырып, сот төрағасы азаматтардан сот отырысы залын босатуды сұрады.

*Қандай жағдайларда қылмыстық істер жабық сот отырысында қаралады?*

*Істі жабық сот отырысында қарау туралы мәселені шешуге кім құқылы?*

*Судьяның әрекеттері дұрыс па?*

16. «Горный» ауылында Насипов пен Курбанов диірменнен 10 қап бидай ұрлады. Ұрланған бидайды Насиповтың жұмсауымен Курбанов сатты, ал түскен ақшаны екіге бөлді.

 Сот істі Насипов (ұлты қазақ) жақсы меңгермеген орыс тілінде өткізілді. Насипов сотқа аудармашы шақыру туралы өтініш жасады. Сот келесідей қаулы қабылдады: «Істі аудармашының көмегінсіз тыңдалсын. Қазақ тілін жетік меңгерген судья Ибраеваға аударуды тапсырады».

* 1. *Сот өндірісінің тілі қағидасының мағынасы қандай?*
	2. *Осы жағдайда сот аудармашы шақыруға міндетті ме?*

17. Судья сотқа келіп түскен зорлау туралы қылмыстық істі жабық сот отырысында қарау туралы қаулы шығарды. Сотта істі қараудың дайындық бөлімінде прокурор азаматтарды сот отырысы залына кіргізу туралы өтініш жасады. Өз өтінішін прокурор істің тәрбиелік мәні бар дегенге негіздеді.

Прокуродың өтінішін талқылап, сот келесідей қаулы шығарды: «судьяның істі жабық сот отырысында қарау туралы қаулысынан бас тартылмағандықтан, прокурор өтініші қанағаттандыруға жатпайды».

1. *Судьяның әрекеттері дұрыс па?*

*2. Сот отырысының белгілі бір бөлігін жабық отырыста қарау туралы сот қаулы шығара алады ма?*

18. Новосибирскіде тонау туралы іс қаралды. Айыпталушылар мен куәлар қатарында Қазақстанда тұратын азаматтар тартылды. Қазақстанға тергеу әрекеттерін жүргізуге келген тергеуші Лосев айыпталушылар мен куәлар орыс тілін білмейтінін анықтады.

*1. Жауап алу қай тілде жүргізілуі керек?*

*2. Новосибирскіден арнайы тапсырма бойынша аудандық полиция бөлімінің тергеушісі тергеу әрекеттерін жүргізуде қай тілді қолдануы керек?*

19. Кәмелетке толмаған Галкин, Ким, Власов № 48 мектепте жеткіншектерден ақша тартып алумен және ұрлықпен айналысқан. Тәрбиелеу шаралары нәтиже бермеген соң, кінәлілерді қылмыстық жауапкершілікке тартты. Сот істі мектептің үлкен залында барлық қатысушылар мен мұғалімдерді шақырып қарамақшы болды.

*1.* *Осындай істердің сот отырысы өткізілетін жерден өзге жерде қаралуы мүмкін бе?*

*2. Қандай жағдайларда жабық сот отырысына рұқсат беріледі?*

20. Хакимовтың Сомовқа келтірген ауыр дене жарақаты бойынша айыптау ісі мемлекеттік айыптаушының қатысуынсыз қабылданды. Сот отырысының дайындық бөлімінде жәбірленуші сотқа прокурорды шақыру туралы өтініш етті. Жәбірленушінің пікірінше прокурордың қатысуынсыз айыпталушы қорғаушысының көмегімен сотты шатастырып, жазалаусыз қалады деп ойлады. Сондай-ақ оған Конституция бойынша сотта тараптардың теңдігі қамтамасыз етілуі керек екені белгілі.

*1. Өтінішті қалай шешу керек?*

*2. Қылмыстық процесстегі тараптардың бәсекелестігі қағидасы қалай анықталады?*

21. Сот отырысына куәлар мен жәбірленуші келмей қалды. Олардың келу себептерін анықтамастан сот алдын ала тергеу барысында олардың берген жауаптарын жария етті. Сот үкімінде судя осы жауаптарға сілтеме жасап, оны айыпталушының кінәсін негіздеу үшін қолданды.

 *Соттың іс-әрекетін бағалаңыз?*

22. Алматы аудандық ішкі істер басқармасына азаматша Никанорова оны Петровтың зорлағаны туралы арыз түсірді. Келесі күні Никанорова арызын кайтарып алуға Петровқа қарсы екеуінің үйлену себебі бойынша қылмыстык іс қозғалмайтыны туралы өтініш білдірді.

*1. Жағдайды бағылаңыз.*

*2. Тергеушінің іс-қимылы қандай болу керек?*

23. Алматы қаласының Алмалы аудандық ішкі істер басқармасына азаматша Похомова өзінің Кочетков деген көршісіне шағымданды. Ол оның 23 жастағы қызының зорлағаны және қызының ауыр психикалық ауруына байланысты өзінің жасаған қылығын түсінбейтіні туралы шағым білдірді.

*1. Жағдайды бағалаңыз.*

*2. Қылмыстық іс қозғау мүмкін бе?*

24. Патрульдік полиция қызметкерлері Алматы қаласының Тимирязев пен Марков көшесінің қиылысында жол бойында ес түссіз және ұрып соғу белгілері бойынша жатқан ер адамды тапты. Зардап шеккен азамат қалалық ауруханаға жеткізілді. Алайда оның жеке басы анықталмады, тергеуші жедел топпен бірге оқиға орнында тексеру жүргізді.

*1. Жағдайды бағалаңыз.*

*2. Тергеуші не істеуі керек?*

25. Дюсенов дүкен қоймасының басшысы болып жұмыс істеп жүріп жұмыскер Каримовпен қылмыстық байланысқа түсіп, келісім бойынша Жуков, Вилисова, Глухова мен Литовченкоға «Ардо» маркасының төрт тоңазытқышын сатып, сомасын өзіне алды деп айыпталады.

 Сотталушы Каримов соңғы сөзінде Дюсеновты оны бірнеше рет жұмыстан босатуға тырысқаны үшін және директорға шағымданғаны үшін жала жапқанын айтты.

*1. Сот қандай шешім қабылдауы керек?*

*2. Сотталушы өз кінәсін мойындағаннан кейін сол істі прокурорға тергеу жүргізуге жіберуі мүмкін бе?*

26. Сот сот отырысында бірнеше мәрте пәтер тонады деп Мишин мен Бекетовтің айыптау ісін қарастырды. Соңғы сөзінде сотталушы Мишин ұрланған заттарды тығу мен сатуға оларға істе куә ретінде жауап алынған Коркина көмектескенін толықтай баяндап берді. Сот прокурордың өтініші бойынша қайта сот тергеуін тағайындады.

 *Сот дұрыс шешім қабылдады ма?*

27. Сот отырысында бірнеше мәрте пәтер тонады деп Мишин мен Бекетовтің айыптау ісін қаралды. Соңғы сөзінде сотталушы Мишин ұрланған заттарды тығу мен сатуға оларға істе куә ретінде жауап алынған Коркина көмектескенін толықтай баяндап берді. Сот прокурордың өтініші бойынша қайта сот тергеуін тағайындады.

*1.Сот дұрыс шешім қабылдады ма?*

*2. Қандай жағдайларда сот тергеуі тағайындалады және оның жүргізілу тәртібі?*

28. Нуриев зергерлік дүкеннен ұрлық жасады деп айыпталып, ісі сотқа жіберілді. Сот отырысы барысында дәләлдемелері ұрлық жасау фактісін дәлелдемейтінін және анықтау органдарының шешімдері болжамдарға негізделгенін айтты.

 *Сот қандай шешім қабылдайды?*

29. Сот Шараповты Чернокожинға жеңіл дене жарақаттарын тигізгені үшін сот оны айыптады. Тигізген дене жарақаты салдарынан жәбірленуші бір айдай жұмыс істемеді және өтемақы алмады.

1. *Сот жәбірленушіге мүліктік зиянын қайтару үшін жәбірленуші арыз берген жағдайда; қандай шешім шығарады?*
2. *Келтірілген зиянын қайтару сомасын белгілеуде қандай жағдайларды ескеру керек?*

30. Кеңесу бөлмесіне үкімді (под диктовку) жазу үшін сот отырысының хатшысы шақырылды. Сағат 19.00 сот ісінің төрағасы келесі күннің сағат 10-ға дейін үзіліс жариялады және бұл шешімі жайлы үкімнің жариялануын күтіп отырған азаматтарға хабарлады.

*Осы іс-әрекеттері үкім шығару ережелеріне, сот жұмысы кезінде үзіліс жариялау және судьялар кеңесінің құпиясына сай келе ме?*